റോഡില് സ്ത്രീയുടെ മൃതദേഹം കണ്ടെത്തിയ സംഭവം അപകട മരണമെന്ന് ഫൊറന്സിക് റിപ്പോര്ട്ട് Latest കൊയമ്ബത്തൂര് അവിനാശി റോഡില് സ്ത്രീയുടെ മൃതദേഹം കണ്ടെത്തിയ സംഭവത്തില് ദുരൂഹത തുടരുന്നു. തിങ്കളാഴ്ച പുലര്ച്ചെ അഞ്ച് മണിയോടെയാണ് ചിന്നിയംപാളയത്ത് സ്വകാര്യ ആശുപത്രിക്കു സമീപം 65 വയസ്സു തോന്നിക്കുന്ന സ്ത്രീയുടെ അര്ധനഗ്ന മൃതദേഹം കണ്ടെത്തിയത്. വാഹനങ്ങള് കയറിയിറങ്ങി മുഖവും ശരീരത്തിന്റെ പല ഭാഗങ്ങളും തിരിച്ചറിയാനാകാത്ത വിധം വികൃതമായിരുന്നു. ഒരു കാര് സ്ത്രീയെ വലിച്ചിഴയ്ക്കുന്ന ദൃശ്യങ്ങള് സിസിടിവിയില്നിന്നു ലഭിച്ചിരുന്നു. കാറില്നിന്ന് 2 പേര് ഇറങ്ങുന്നതും സമീപത്തു ചെന്നു നോക്കിയശേഷം വീണ്ടും കാറില് കയറി പോകുന്നതും ദൃശ്യങ്ങളില് വ്യക്തമാണ്. തിരുവള്ളൂര് ഭാഗത്തുള്ള വാഹനമാണെന്നും എയര്പോര്ട്ട് റോഡിലൂടെ പോയി മടങ്ങിയെന്നും കണ്ടെത്തിയതായി പൊലീസ് പറയുന്നു. റോഡിലൂടെ നടന്നുപോയ സ്ത്രീ കാറിടിച്ചു വീണ ശേഷം മറ്റു വാഹനങ്ങള് കയറിയിറങ്ങിയതോ സ്ത്രീയെ കാറില്നിന്നു തള്ളിയിട്ടതോ ആകാമെന്നു സംശയിക്കുന്നു. സ്ത്രീയെ റോഡിലൂടെ വലിച്ചിഴയ്ക്കുന്ന ദൃശ്യങ്ങളില് കാറിന്റെ ഡോറുകള് അടഞ്ഞ നിലയിലാണ്. വാഹനത്തിലോ മറ്റെവിടെയെങ്കിലും വച്ചോ കൊലപ്പെടുത്തിയ ശേഷം മൃതദേഹം റോഡില് ഉപേക്ഷിച്ചതാണെന്നും പൊലീസ് സംശയിച്ചിരുന്നു. അതേസമയം, അപകടമരണമെന്നാണ് ഫൊറന്സിക് റിപ്പോര്ട്ടില് പറയുന്നത്. മരിച്ചയാളുടെ സാരിയും മറ്റു വസ്ത്രങ്ങളും സമീപത്തുനിന്നു പൊലീസിനു ലഭിച്ചിട്ടുണ്ട്. English Summary : woman s dead body on avinashi road police investigation